Tirsdag eftermiddag skal en nordjysk mand for retten i Hjørring. Han er tiltalt for at have skrevet en trussel på folketingspolitikeren Pia Kjærsgaards Facebookside. Truslen blev skrevet den 12. februar sidste år. Manden er tiltalt efter straffelovens paragraf 266, der omhandler: - Den, som på en måde, der er egnet til hos nogen at fremkalde alvorlig frygt for eget eller andres liv, helbred eller velfærd, truer med at foretage en strafbar handling. Strafferammen spænder fra bødestraf og til fængsel i op til to år.

Referat:
En nordjysk mand skal tirsdag for retten - tiltalt for at have truet Pia Kjærsgaard fra Dansk Folkeparti.